**Projektiranje**

*Projektiranje je jedna od temeljnih djelatnosti IGH, a pod time podrazumijevamo cijeli niz stručnih usluga u svim tržišnim sektorima.*

Naši inženjeri, arhitekti i drugi eksperti, ovisno o potrebama klijenata, mogu ponuditi cjelokupnu uslugu izrade idejnih rješenja, idejnog, glavnog i izvedbenog projekta, neovisno o projektima iz bilo kojeg od sektora:

* **Niskogradnje** (ceste, autoceste, željeznice, prometne površine),
* I**nženjerskih građevina** (mostova i vijadukata, nadvožnjaci, podvožnjaci, pothodnici, nathodnici, produktovodi, tornjevi, industrijska postrojenja…),
* **Geotehnike** (brane, tuneli, podzemne građevine, temelji, zaštite jama i usjeka),
* **Hidrotehnike** (hidrotehničke građevine, korištenje i zaštita voda, umjetni kanali i plovni putovi, hidroenergetski sustavi),
* **Pomorskih građevina** (morske i riječne luke te marine
* **Visokogradnje** (građevina javne i privatne namjene),
* **Aerodroma,**
* **Zaštite okoliša,**
* **Energetike i industrije**

**Više….. (*klikom na stranici se otvara ostatak teksta u nastavku*)**

Naše usluge uključuju:

* Izradu projektne i studijske dokumentacije za prometnice – autoceste, državne ceste i ostale kategorije prometnica, željeznice i zračne luke, uključivši sve cestovne građevine na prometnicama – mostove, vijadukte i tunele sa suvremenom sigurnosno – tehničkom opremom te parkirališta, prilaze i odmorišta.
* Koncipiranje arhitektonskih projekata i rješenja, kao i projektiranje hidrotehničkih građevina, industrijskih postrojenja, građevina javne i privatne namjene (stambene, poslovne, javne, sportske, zdravstvene, gospodarske i druge građevine) te geotehničko projektiranje.
* Rješenja za posebno zahtjevne konstrukcije teško opterećenih građevina poput čeličana, rafinerija, sportskih objekata, elektrana i drugo.
* Izradu svih razina projektne dokumentacije: idejnih rješenja, idejnih, glavnih i izvedbenih projekata, projekata izvedenog stanja te revizija svih projektnih dokumenata.
* Izradu recenzije/ocjene već napravljene projektne dokumentacije na zahtjev klijenata o njezinoj kvaliteti koju rade naši iskusni projektanti i revidenti.
* Izrada tenderske dokumentacije, kao i upravljanje procedurama potrebnim za dobivanje lokacijskih i građevinskih dozvola.
* Izrada projekata prometne opreme i signalizacije i elaborata privremene regulacije prometa cesta i autocesta, te tenderske dokumentacije za sve infrastrukturne projekte.
* Izrada natječajne dokumentacije za infrastrukturne projekte, građevinsko tehničke i prometne studije te studije opravdanosti, zaštite okoliša i stručnih podloga za ishođenje lokacijskih i građevinskih dozvola.
* Prostorno planiranje i urbanizam: prostorni planovi uređenja, urbanistički planovi uređenja i detaljni planovi uređenja, prostorno-prometne studije, studije prostornih mogućnosti, tehničko savjetovanje (konzultantske usluge) na području prostornog planiranja i urbanizma.
* Dokumenti prostornog uređenja, urbanističko planiranje i projektiranje razvoja različitih djelatnosti, uključujući očuvanje dragocjenih i neobnovljivih prirodnih resursa.
* Planiranje prometa i prometne infrastrukture, izrada prometnih modela i izrada modela financiranja i upravljanja prometnom infrastrukturom, te izrada analiza i savjetovanje u području sigurnosti prometa.
* Projektiranje sanacija mostova, zgrada spomeničke i kulturne baštine, rekonstrukcija industrijskih i drugih objekata, kolničkih konstrukcija, kao i provođenje usluga stručnog nadzora nad sanacijama i rekonstrukcijama.
* Izrada elaborata provođenja hitnih mjera popravka, elaborata ocjene postojećeg stanja konstrukcije te projekata obnove konstrukcije od strane naših „statičara“.