**Terenski istražni radovi**

**IGH pokriva sve aktivnosti potrebne za rješavanje inženjerskih problema na kontaktu tla ili stijena i konstrukcije građevina**

**Terenski istražni radovi i opažanja uključuju aktivnosti na istražnom bušenju, terenskim ispitivanjima i kartiranjima tla i stijena, geofizičkim ispitivanjima terena, ispitivanjima mehaničkih svojstava i vodo propusnosti tla i stjenovite mase, kao i aktivnostima terenskih mjerenja i opažanja geotehničkih konstrukcija.**

Sve građevinske aktivnosti zahtijevaju pouzdane i relevantne podatke o stanju tla za procjenu i planiranje gradnje. Procjena stabilnosti tla i rizika od klizišta ili odrona stijena zahtijevaju temeljito poznavanje lokalnih uvjeta i stanje tla. INSTITUT IGH, d.d. ima bogato iskustvo, znanje i opremu za provedbu terenskih istraživanja.

**Poznavanje stanja tla je ključno**

Neadekvatna izmjera terena može rezultirati pogrešnim odabirom inženjerskih rješenja, neodgovarajućim i opasnim izvođenjem radova na tlu te oštećenjem susjednih ili novih objekata. Kao posljedicu može imati i nepotrebno visoke troškove u kasnijim fazama izvođenja radova.

Ako se današnje geofizičke tehnologije integriraju s tradicionalnim inženjersko geološkim istraživanjima (npr. kartiranje ili istražna bušenja) , moguće je izraditi vrlo detaljne, kontinuirane i sveobuhvatne modele za primjenu u brojnim područjima.

**Popis usluga u području terenskih istražnih radova koje pruža INSTITUT IGH, d.d.:**

* Temeljenje objekata visokogradnje, mostova, vijadukata, brana i ostalih infrastrukturnih objekata,
* potporne konstrukcije građevinskih jama za temeljenje objekata visokogradnje i infrastrukture u lukama,
* geotehničke konstrukcije nasipa i kosina na trasama prolaska prometne infrastrukture kao što su autoceste, brze željeznice i plovni putovi,
* poboljšanja i ojačanja tla i stjenovite mase
* stabilnost iskopa tunela i podzemnih građevina
* ispitivanje pilota
* geotehnički istražni radovi s istražnim bušenjem na kopnu i moru
* geofizička istraživanja
* Inženjersko-geološki i hidrogeološki istražni radovi
* Provedbu istražnih radova i izradu Geotehničkog elaborata za projektnu dokumentaciju
* geodetska snimanja i izrada geodetske dokumentacije
* ispitivanja konstrukcija nerazornim metodama u eksploataciji i održavanju
* Geotehnička ispitivanja i ispitivanja tla
* Laboratorijska ispitivanja tla, stijena i geosintetika
* istražni radovi i tehnička promatranja
* Terenska ispitivanja svih slojeva kolničke konstrukcije
* Terenska ispitivanja i tehnološki nadzor hidroizolaterskih radova
* Terenska ispitivanja protukliznosti raznih vrsta podova